**Ministru kabineta rīkojuma projekta**

**„Par valsts sabiedrības ar ierobežotu atbildību „Latvijas Radio” īpašumā esošo akciju sabiedrības „Kurzemes Radio” kapitāla daļu pārdošanu”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par valsts sabiedrības ar ierobežotu atbildību „Latvijas Radio” īpašumā esošo akciju sabiedrības „Kurzemes Radio” kapitāla daļu pārdošanu” (turpmāk – Projekts) sagatavots, lai atbilstoši Publiskas personas kapitāla daļu un kapitālsabiedrību pārvaldības likuma 9.panta otrās un ceturtās daļas noteikumiem izbeigtu valsts sabiedrības ar ierobežotu atbildību „Latvijas Radio” līdzdalību akciju sabiedrībā „Kurzemes Radio” un pārdotu 60 valsts sabiedrībai ar ierobežotu atbildību „Latvijas Radio” piederošās kapitāla daļas jeb 0,60 % no pamatkapitāla, atsavināšanas procesu uzdodot veikt akciju sabiedrībai „Publisko aktīvu pārvaldītājs Possessor”. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots, ņemot vērā valsts sabiedrības ar ierobežotu atbildību „Latvijas Radio” valdes 2015.gada 30.novembra lēmumu Nr.3-40 „Par VSIA „Latvijas Radio” piederošu AS „Kurzemes Radio” kapitāla daļu pārdošanu” un 2019.gada 31.oktobra lēmumu Nr.2-30/A1-7 „Par VSIA „Latvijas Radio” piederošu AS „Kurzemes Radio” kapitāla daļu atsavināšanu” un valsts sabiedrības ar ierobežotu atbildību „Latvijas Radio” vidējā termiņa darbības stratēģijā 2019. – 2022.gadam noteikto (Finanšu vadības sistēmas pilnveide) par nepieciešamo normatīvo aktu un dokumentu izstrādi valsts sabiedrības ar ierobežotu atbildību „Latvijas Radio” piederošo akciju sabiedrības „Kurzemes Radio” akciju pārdošanai.  Saskaņā ar Publiskas personas kapitāla daļu un kapitālsabiedrību pārvaldības likuma 9.panta otro daļu lēmumu par atļauju publiskas personas kapitālsabiedrībai izbeigt līdzdalību citā kapitālsabiedrībā pieņem attiecīgās publiskās personas augstākā lēmējinstitūcija, t.i., Ministru kabinets. Atbilstoši Publiskas personas kapitāla daļu un kapitālsabiedrību pārvaldības likuma 9.panta ceturtajai daļai minētajā Ministru kabineta lēmumā norāda publiskas personas līdzdalības izbeigšanas kārtību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar 1996.gada valsts bezpeļņas sabiedrības „Latvijas Radio” valdes lēmumuNr.1-8/01-07 tika nolemts piedalīties komercradio sabiedrības ar ierobežotu atbildību „Kurzemes Radio” dibināšanā, piedaloties ar ieguldījumu 60 % apmērā no kopējā statūtu fonda, ieguldot pamatkapitālā LVL 1 500 – mantiskā veidā (datortehniku).  Pašreiz akciju sabiedrības „Kurzemes Radio” (reģistrācijas Nr.41203007892, juridiskā adrese Pilsētas laukums 4A, Kuldīga, Kuldīgas novads, LV-3301) reģistrētais un apmaksātais pamatkapitāls ir 97 793,00 *euro* (deviņdesmit septiņi tūkstoši septiņi simti deviņdesmit trīs *euro*, 00 centi), kas sastāv no 10 294 vārda akcijām ar 9,50 *euro* nominālvērtību katra.  Saskaņā ar valsts sabiedrības ar ierobežotu atbildību „Latvijas Radio” rīcībā esošo informāciju uz Projekta sagatavošanas brīdi akciju sabiedrības „Kurzemes Radio” akcionāri ir:   1. akciju sabiedrība „LAUKU AVĪZE” – 9 584 kapitāla daļas (93,10 %); 2. Ventspils attīstības aģentūra – 525 kapitāla daļas (5,10 %); 3. citi akcionāri – 124 kapitāla daļas (1,20 %); 4. valsts sabiedrība ar ierobežotu atbildību „Latvijas Radio” – 60 kapitāla daļas (0,60 %).   Akciju sabiedrības „Kurzemes Radio” darbības mērķis ir radio programmu apraide.  Valsts kapitālsabiedrības līdzdalība akciju sabiedrības „Kurzemes Radio” darbībā ir nenozīmīga. Valsts sabiedrības ar ierobežotu atbildību „Latvijas Radio” līdzdalība akciju sabiedrībā „Kurzemes Radio” neietekmē valsts sabiedrības ar ierobežotu atbildību „Latvijas Radio” darbību likumā noteikto mērķu un uzdevumu izpildei, tai nav fiskālas ietekmes uz naudas plūsmu un budžetu, kā arī valsts sabiedrībai ar ierobežotu atbildību „Latvijas Radio” nav iespējams būtiski ietekmēt lēmumu pieņemšanu par akciju sabiedrības „Kurzemes Radio” darbību.  Akciju sabiedrības „Kurzemes Radio” darbība neatbilst nevienam no Valsts pārvaldes iekārtas likuma 88.panta pirmajā daļā minētājiem publiskas personas kapitālsabiedrības līdzdalības kapitālsabiedrībā nosacījumiem:  1) tiek novērsta tirgus nepilnība – situācija, kad tirgus nav spējīgs nodrošināt sabiedrības interešu īstenošanu attiecīgajā jomā;  2)  publiskas personas kapitālsabiedrības vai publisku personu kontrolētas kapitālsabiedrības darbības rezultātā tiek radītas preces vai pakalpojumi, kas ir stratēģiski svarīgi valsts vai pašvaldības administratīvās teritorijas attīstībai vai valsts drošībai;  3) tiek pārvaldīti tādi īpašumi, kas ir stratēģiski svarīgi valsts vai pašvaldības administratīvās teritorijas attīstībai vai valsts drošībai.  Ievērojot iepriekš minētos apstākļus, par atbilstošāko risinājumu atzīstama valsts sabiedrības ar ierobežotu atbildību „Latvijas Radio” īpašumā esošo akciju sabiedrības „Kurzemes Radio” kapitāla daļu pārdošana.  Publiskas personas kapitāla daļu un kapitālsabiedrību pārvaldības likuma 139.panta pirmā daļa nosaka, ka valsts kapitāla daļas pārdod atsavināšanu veicošā institūcija, kuras funkcijas nodrošina akciju sabiedrība „Publisko aktīvu pārvaldītājs Possessor”. Ja pirmpirkuma tiesīgās personas neizmanto savas tiesības, kapitāla daļu pārdevējs tās pārdod atklātā izsolē. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Nacionālā elektronisko plašsaziņas līdzekļu padome, valsts sabiedrība ar ierobežotu atbildību „Latvijas Radio”. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Akciju sabiedrības „Kurzemes radio” akcionāri vai jebkurš interesents, kurš vēlas pirkt akciju paketi. |
| 2. | Tiesiskā regulējuma ietekme uz tautsaimniecību un administratīvo slogu | Administratīvās izmaksas netiek palielinātas, administratīvās procedūras tiek nodrošinātas esošā finansējuma ietvaros. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Nacionālā elektronisko plašsaziņas līdzekļu padome, valsts sabiedrība ar ierobežotu atbildību „Latvijas Radio”, akciju sabiedrība „Publisko aktīvu pārvaldītājs Possessor”. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Ķirse 67206711

[Sandra.Kirse@latvijasradio.lv](mailto:Sandra.kirse@latvijasradio.lv)